  Наталья Тетерина Ляб адӟисьёслэн но чылкак адӟисьтэмъёслэн Ашальчи Окилэсь «Та буртчин чуръёсыд» бичетсэ лыдӟыны луонлыксы кылдӥз, мылкыд карисьёслы сое доразы но сётыны быгатозы. Со сярысь ивортодэтъя «Удмуртия» агентстволы Йӧскалык лыдӟетъюртлэн Сукыръёслы лыдӟиськонниысьтыз ёзэтлэн кивалтӥсез Наталья Дёмышева вераз. Книгаен тодматон Ижкарын туннэ, 19-тӥ оштолэзе, ортчиз. Наталья Дёмышевалэн кылъёсызъя, Ашальчи Окилэсь бичетсэ сӧсыръёслы тупамон поттон кылбурчилэн 120 ар тырмонэзлы сӥземын. Сукыръёслы лыдӟиськонниысь ӧнерчиос со бордын толэзь пала ужазы, туннэ нуналлы куинь экземпляр лэсьтэмын. Со одӥг книга куинь форматэн поттэмын — бадӟым шрифт, Брайльлэн но куараен гожтэм формат. Ваньмыз милям куинь экземпляр. <…> Со сётӥськоз (лыдӟисьёслы доразы — ред.), но нырысь ми комплектование сётом вань кагазъёсты, собере со берытскоз татчы, озьыен сое басьтыны яралоз Наталья Дёмышева, Ижкарысь Сукыръёслы но ляб адӟисьёслы лыдӟетъюртысь ёзэтлэн кивалтӥсезСолэн верамезъя, лыдӟетъюртэ удмурт лыдӟиськисьёс ӵемысь ветло. Азьвыл ляб адӟисьёслы удмурт кылын книгаос араз 2–3 пол гинэ поттало вал. Али ӧнерчиос удмурт книгаосты Брайльлэн шрифтэныз ӵемгес поттаны тыршо, пусйиз Наталья Дёмышева. Тегъёс: Ижкар Удмуртия сӧсыръёс Мерлык АшальчиОки Йӧскалыклыдӟетъюрт  